laion/Wikipedia-Exotic huggingface dataset:
Algmõiste

Algmõiste on mõiste, mida mingis mõistete süsteemis otseselt ei defineerita, küll aga kasutatakse teiste mõistete defineerimisel. Mõiste sisu võidakse selgitada ilma definitsioonita, samuti võib mõiste olla määratletud aksiomaatika kaudu. Mõiste, mis on ühes mõistete süsteemis algmõiste, võib teises mõistete süsteemis olla defineeritav. Näiteks punkti mõiste on matemaatikas tavaliselt algmõiste. Põhilause
Gyula Horni valitsus

Gyula Horni valitsus tuli Ungaris võimule 15. juulil 1994, ja lahkus 8. juulil 1998 seoses valimiskaotusega. 1 ajutine kohusetäitja NB! Ametinimetused pole ametlikud tõlked! Vokscentrum
Santa Clara de Asíse misjon

Santa Clara de Asíse misjon on Hispaania misjon Ameerika Ühendriikides California osariigis Santa Claras. Frantsisklased rajasid misjoni, mis oli California kaheksas, 12. jaanuaril 1777. Misjon on nimetatud Assisi Franciscuse teekaaslase ja Klarisside ordu asutaja Klaara järgi. See oli esimene California misjon, mis on saanud nime naise järgi. Sama nime kannavad nii linn, maakond kui ka misjoni ajajärgul ehitatud ülikool. Tegu on ainsa ülikooli linnakus asunud misjoniga, misjonist jäänud asula küll hävis korduvalt, kuid seda ei jäetud maha. Tänapäeval on asub misjonis Santa Clara Ülikooli kabel. Hispaania misjonid Californias "Santa Clara de Asís". California Missions Foundation (Ameerika inglise). Vaadatud 22. jaanuaril 2020. Early photographs, sketches of Mission Santa Clara de Asís, via Calisphere, California Digital Library Howser, Huell (8. detsember 2000). "California Missions (106)". California Missions. Chapman University Huell Howser Archive.
Romet Piller

Romet Piller (sündinud 18. aprill 1996 Tõrvas) on Eesti koolijuht, raadiosaatejuht, vabakutseline kriitik ja munitsipaalpoliitik. Ta lõpetas 2015. aastal Tõrva Gümnaasiumi ning 2019. aastal Tartu Ülikooli Viljandi kultuuriakadeemia kultuurikorralduse eriala. 2022. kevadel lõpetas Piller cum laude Tartu Ülikooli haridusinnovatsiooni magistriõppekava. 2022. aasta augustist on ta Rõngu Keskkooli direktor. Romet Piller liitus 2016. aastal Sotsiaaldemokraatliku Erakonnaga. 2017. aasta KOV valimistel kandideeris ta SDE nimekirjas Tõrva vallavolikokku, kogus 33 häält ning ei osutunud valituks. 2021. aasta KOV valimistel kandideeris ta Valimisliit Ühtne Kogukond nimekirjas Tõrva vallavolikokku, ning osutus valituks, kogudes 59 häält. Volikogu liikmena hakkas Piller pidama blogi pealkirjaga "Aruanne valijatele", kus kirjeldab enda vaateid kohalikus poliitikas toimuvast ja annab omapoolse ülevaate volikogu istungitest. Romet Piller juhendab aastast 2017 Tõrva Noorteteatrit Hingevärvid ja on trupi mitmel korral viinud Vabariiklikule kooliteatrite festivalile. Näidendeid, mida trupiga lavastatakse kirjutab tihti Piller ise. Lisaks teatri tegemisele külastab Piller palju teatrietendusi ja kirjutab nende kohta ülevaateid isiklikus teatriblogis. 2015 Tõrva Gümnaasiumi aasta õpilane 2019 Kultuurkapitali Valgamaa Ekspertgrupp "Lootusandev noor" 2019 Eesti Rahvamajade Ühing Noor tegija nominent "Õpetajad". Rõngu Keskkool. Vaadatud 7. juunil 2023. "Rõngu Keskkooli direktor on Romet Piller". RingFM - Tartumaa, Võru- ja Põlvamaa, Viljandimaa. Vaadatud 7. juunil 2023. "Romet Piller". Valimisliit Ühtne kogukond. Originaali arhiivikoopia seisuga 7. juuni 2023. Vaadatud 7. juunil 2023. "Romet Piller volikogus". blogi. Vaadatud 7. juunil 2023. "Näitering Hingevärvid". Tõrva kultuur. Vaadatud 7. juunil 2023. "Rometi teatrimaailm". blogi. Vaadatud 7. juunil 2023.
Santa Clara

See artikkel räägib USA linna kohta. Kuuba linna kohta vaata artiklit Santa Clara (Kuuba). Santa Clara on linn USA-s California osariigis Santa Clara maakonnas. Santa Clara piirneb läänes Sunnyvale'i linnaga ja kagus Cupertino linnaga, ülejäänud osas piirab linna San Jose. Elanike arv on 2020. aasta rahvaloenduse järgi 127 647. Aastal 2010 oli elanikke 116 468. Santa Clara on San Francisco lahe piirkonnas (Bay Area) rahvaarvult suuruselt kaheksas linn. Linna ajalugu sai alguse 1777. aastal Santa Clara de Asíse misjoni rajamisega. Misjonikeskus ja linn said nime klarisside ordu asutaja Klaara järgi. Santa Clara sai linnaõigused 5. juulil 1852. Santa Clara asub Silicon Valley keskosas. Seal asuvad muuhulgas selliste ettevõtete nagu Intel, AMD ja Nvidia peakorterid. Linnas tegutsev 1851. aastal asutatud Santa Clara Ülikool on California vanim ülikool. Santa Claras asuvad veel National Football League'i (NFL) klubi San Francisco 49ers kodustaadion Levi's Stadium ja lõbustuskeskus California's Great America. Santa Claral on kolm sõpruslinna: Coimbra Portugalis (alates 1972. aastast), Izumo Jaapanis (alates 1986. aastast) ja Limerick (alates 2014. aastast). Ameerika Ühendriikide 2010. aasta rahvaloendus, vaadatud 9.07.2020. 2020 United States Census, vaadatud 1.01.2022. Santa Clara Sister Cities. santaclaraca.gov. Vaadatud 12.1.2023  Santa Clara – pildid, videod ja helifailid Wikimedia Commonsis Ametlik koduleht
Jaotur

Jaotur on seade, mida kasutatakse hüdroajami juhtimiseks. Jaoturite abil toimub hüdrosüsteemis töövedeliku voolu sulgemine ja avamine ning voolu suuna muutmine. Jaoturid juhivad ajami jõuseadmete liikumisi: liikumise alustamist, liikumise suunda ja lõpetamist. Jaoturitele kehtib DIN ISO 1219. Konstruktsiooni järgi liigitatakse jaoturid: klappjaoturid kraanjaoturid siiberjaoturid
1. tankidiviis (Saksamaa)

1. tankidiviis (saksa keeles 1. Panzerdivision) on Saksamaa maaväe väeüksus. 9. tankiväe õppebrigaad 21. tankibrigaad 41. tankigreanderibrigaad 43. mehhaniseeritud brigaad 325. suurtükiväe õppepataljon 610. sidepataljon 901. raskepioneeripataljon Toetuspataljon
Paremsektor

Paremsektor (ukraina keeles Пра́вий се́ктор) on poliitiline liikumine Ukrainas. 2014. aastal toimus Paremsektori sõjalise tiiva Ukraina Vabatahtlike Korpuse asutamine. Daniel Odin Shaw & Huseyn Aliyev. The Frontlines Have Shifted:Explaining the Persistence of Pro-State Militias after Civil War. - Studies in Conflict & Terrorism, 2021. Lk. 8.
Katari korruptsiooniskandaal Euroopa Parlamendis

Katari korruptsiooniskandaal Euroopa Parlamendis[a] on 2022. aasta lõpul avalikustatud poliitiline skandaal, millega seoses väidetakse, et poliitikud, koosseisulised ametnikud, lobistid, riigiteenistujad ja nende perekonnad on vastutasuks mõju eest Euroopa Parlamendis olnud seotud korruptsiooni, rahapesu ja organiseeritud kuritegevusega Katari ja Maroko osalusel. Belgia, Itaalia ja Kreeka õiguskaitseasutused konfiskeerisid 1,5 miljonit eurot sularaha, arvuteid ja mobiiltelefone ning esitasid väidetavate kuritegude eest süüdistusi neljale isikule. Watergate Euroopa Liidu eetikaorgan ^a Ingliskeelses meediaruumis on kasutusel ka väljend "Qatargate". "EU corruption scandal puts democracy under attack - European Parliament head". bbc.com (inglise). BBC News. 12. jaanuar 2023. Vaadatud 13. jaanuaril 2023. "EU standards chief calls for tougher lobbying rules amid Qatar scandal". politico.eu (inglise). Politico. 12. jaanuar 2023. Vaadatud 13. jaanuaril 2023. "Scandale de corruption européen: plus d'1,5 million d'euros cash saisi chez Panzeri et Kaili (photo)". lesoir.be (prantsuse). Le Soir. 12. jaanuar 2023. Vaadatud 13. jaanuaril 2023. "Qatar Gate, 750 thousand euros seized from Eva Kaili: all in cash, denominations of 20 and 50 euros". unionesarda.it (inglise). L'Unione Sarda. 12. jaanuar 2023. Vaadatud 13. jaanuaril 2023. "Bribery and corruption | The Big Read. Inside the 'Qatargate' graft scandal rocking the EU". ft.com (inglise). Financial Times. 29. jaanuar 2023. Vaadatud 29. jaanuaril 2023. Qatargate: europarlamendi inimõiguste komisjoni juht pani ameti maha. ERR, 12. jaanuar 2023 Katargate: EU-Parlament will strengere Kontrollen und mehr Transparenz [Katargate: ELi parlament soovib rangemat kontrolli ja suuremat läbipaistvust] euronews.com, 11. jaanuar 2023
Ameerika Balti Pank

Ameerika Balti Pank (inglise keeles American Bank of the Baltics) oli aastail 1992–1996 tegutsenud Eesti krediidiasutus. Aktsia-kommertspank Ameerika Balti Pank sai tegevuslitsentsi 26. augustil 1992. aastal ja 1996. aasta 2. jaanuaril peatas Eesti Pank Ameerika Balti Panga litsentsi 9. jaanuarini ja EP tühistas tegevuslitsentsi alates 10. jaanuarist. Ameerika Balti Pank alustas tegevust 25. novembril 1992. Tallinnas ja oli esimene väliskapitalil põhinev pank Eestis. Ameerika Balti Pank oli ainus Eesti kommertspank, mis ei suutnud täita Eesti Panga kehtestatud omakapitali alamnõuet, mille kohaselt pidi 1996. aastast kõigi Eestis tegutsevate kommertspankade omakapital ületama 50 miljoni krooni piiri. "Olematu" pank lõpetas, arileht.delfi.ee, 26.01.1996 ISESEISVATEKS VÄLISARVELDUSTEKS VOLITATUD PANGAD seisuga 11. aprill 1995. AMEERIKA BALTI PANK, eestipank.ee INKO Balti pank otsib liitlast, www.aripaev.ee, 6. november 1995 Ameerika Balti Pank jäi litsentsist ilma, arileht.delfi.ee, 10.01.1996 Aktsia-kommertspanga Ameerika-Balti Pank tegevuslitsentsi tühistamine, RTL 1996, 8 Eesti Pank tühistasAmeerika Balti Panga litsentsi, www.postimees.ee, 10. jaanuar 1996 Ameerika Balti Pank tegutseb endiselt, arileht.delfi.ee, 11.01.1996
Hüdrosilinder

Hüdrosilinder ehk lineaarne hüdromootor on seade, mille ülesandeks on vedeliku hüdraulilise energia muutmine kolvi sirgjoonelise liikumise energiaks. Sisuliselt on hüdrosilinder edasi tagasi liikumist võimaldav hüdromootor. Pneumosilinder
22. sajand

Viimased sündmused maailmas • Aastate loend • Aasta päevad ◄ | 2. aastatuhat | 3. aastatuhat     ◄ | 20. sajand | 21. sajand | 22. sajand       2100. aastad | 2110. aastad | 2120. aastad | 2130. aastad | 2140. aastad | 2150. aastad | 2160. aastad | 2170. aastad | 2180. aastad | 2190. aastad 22. sajand ehk XXII sajand pKr ehk maj 22. sajand on kristliku ajaarvamise kahekümne teine sajand, mis algab 1. jaanuaril 2101 ja lõpeb 31. detsembril 2200. 2100. aastad: (2100), 2101, 2102, 2103, 2104, 2105, 2106, 2107, 2108, 2109 2110. aastad: 2110, 2111, 2112, 2113, 2114, 2115, 2116, 2117, 2118, 2119 2120. aastad: 2120, 2121, 2122, 2123, 2124, 2125, 2126, 2127, 2128, 2129 2130. aastad: 2130, 2131, 2132, 2133, 2134, 2135, 2136, 2137, 2138, 2139 2140. aastad: 2140, 2141, 2142, 2143, 2144, 2145, 2146, 2147, 2148, 2149 2150. aastad: 2150, 2151, 2152, 2153, 2154, 2155, 2156, 2157, 2158, 2159 2160. aastad: 2160, 2161, 2162, 2163, 2164, 2165, 2166, 2167, 2168, 2169 2170. aastad: 2170, 2171, 2172, 2173, 2174, 2175, 2176, 2177, 2178, 2179 2180. aastad: 2180, 2181, 2182, 2183, 2184, 2185, 2186, 2187, 2188, 2189 2190. aastad: 2190, 2191, 2192, 2193, 2194, 2195, 2196, 2197, 2198, 2199 2200
Hüdromootor

Hüdromootor on seade, mis muudab vedeliku hüdraulilise energia mootori väljuva võlli mehaaniliseks energiaks. Ehituselt sarnaneb hüdromootor pumbaga ning tihti on sellisena ka kasutatav. Hüdromootori eeliseks on väikeste mõõtmete juures suur arendatav jõumoment (ka jõud). Puuduseks on väike töökiirus ja kasutegur.
Noored roolis

Noored Roolis on alates 2020. aastast korraldatav rallispordisari, mis on mõeldud 8–15-aastastele noortele. Sarja eesmärk on tutvustada noortele ohutuid sõiduvõtteid, õiget turvavarustuse kasutamist ning anda noortele esmane võistluskogemus. Noorte juhendajateks on Eesti parimad motosportlased, kes annavad enda isiklikust kogemusest kõrvalistmel näpunäiteid (näiteks Martin Järveoja, Sander Pärn, Janno Ligur jpt). Sarja võistluses olevateks autodeks on ühesugused Renault Twingod. Igal võistlusel osaleb keskmiselt 60–70 noort, keda ootavad pärast võistlust diplomid ja auhinnad. Sarjas osalemiseks ei pea olema varasemat kogemust autoga sõitmisel, piisab vaid suurest tahtejõust ning pisikesest võistlushimust. Registreerida saab läbi Noored Roolis kodulehe tavaliselt kaks nädalat enne etapi toimumist. Aastas toimub kuus etappi, mis leiavad aset Eesti kardi- ja krossiradadel. Varem on etapid toimunud näiteks Lange kardirajal, Misso krossirajal, Kuningamäe kardirajal, Tabasalu kardirajal, Kulbilohu krossirajal jne. Üks etapp aastas on tavaliselt toimunud jäärajal, et anda noortele libedal teel sõitmise kogemusi. Seeläbi õpivad noored juba varakult, kuidas auto talvistes oludes käituda võib ning kuidas libedaga autot õigel rajal hoida. Etappidel on kohal professionaalsed ajavõtjad ning päeva juhib võistluse korraldaja. Samuti on kohapeal reporter, kes osalejatega intervjuusid teeb. Igal etapil on noortel võimalik rada koos juhendajaga kolm korda läbi sõita. Seejuures läheb kirja iga raja läbisõitmise aeg, kuid paremusjärjestus toimub parima ringiaja alusel. Sõiduvarustus ja auto tagatakse võistlejale kohapeal osavõtutasu eest. Noored Roolis
Portland

Portland on linn USA-s Oregoni osariigis, Multnomah' maakonna halduskeskus. Elanike arv on 2020. aasta rahvaloenduse kohaselt 652 503. See on osariigi suurim linn ja USA-s suuruselt 25. Läänerannikul on see suuruselt kuues linn. Portlandi linnastus elab üle 2,5 miljoni inimese ehk ligi pool osariigi rahvastikust. Portland asub osariigi kirdeosas Washingtoni osariigi piiri lähedal Willamette'i ja Columbia jõe kokkupuutekohas Willamette'i orus. Columbia jõe vastaskaldal põhjas asub Washingtoni osariigi linn Vancouver. Ameerika asunikud hakkasid praeguse Portlandi piirkonda saabuma 1840. aastatel Oregon Traili kaudu. Linn asutati 1845. aastal. Portland sai endale nime mündiviske abil. Nimelt oli piirkonna kaks esimest maaomanikku Asa Lovejoy ja Francis Pettygrove pärit vastavalt Bostoni linnast Massachusettsi ja Portlandi linnast Maine'i osariigis – vastasustatud linn otsustati nimetada emma-kumma linna järgi ja võitjaks osutus Portland. Portland sai linnaõigused 8. veebruaril 1851. Linnas tegutseb Portland State University, mis on üliõpilaste arvult teine ülikool osariigis. Suurim eraülikool on katoliiklik Portlandi Ülikool. Portlandis peavad ettevõtted maksma 10% tegevdirektori palgast juurde, kui direktor teenib töötajate mediaanpalgast 100–250 korda rohkem. 250 korrast rohkem teenivate direktorite puhul kerkib maks 25%-ni. Linnas asub 1892. aastal asutatud Portlandi kunstimuuseum, mis on seitsmes vanim kunstimuuseum USA-s. Linnas asub palju rohealasid ja parke. Portlandi kirdeosas asub 20,9 km² suurune Forest Park, mis on üks suurimaid linnaparke riigis. Portlandi kesklinnas asub samas Mill Ends Park, mis on tuntud maailma kõige väiksema pargina. Linna kliima on soodne rooside kasvatamiseks, tänu millele on Portland tuntud ka kui "City of Roses". Alates 1907. aastast on linnas juunikuus toimunud Portlandi roosifestival. Portlandis baseeruvad korvpalliklubi Portland Trail Blazers, mis mängib NBA-s, jalgpalliklubid Portland Timbers ja Portland Thorns, mis mängivad vastavalt Major League Socceris ja National Women's Soccer League'is, ning jäähokiklubi Portland Winterhawks, mis mängib Western Hockey League'is. Tulehoidjad "US companies reveal pay gap between bosses and workers". Financial Times. The Financial Times Ltd. Originaali arhiivikoopia seisuga 16. aprill 2019. Portlandi koduleht Oregoni osariigi süda asub Portlandis, tarbija24.ee, 3. juuli 2009
INKO Balti Pank

AS INKO Balti Pank oli aastail 1994–1997 tegutsenud Eesti krediidiasutus. INKO Balti Pank moodustati, kui Ukraina INKO pank ostis 11. aprillil 1994 pankrotistunud Revalia panga vara sama aasta augustis. INKO Balti Pank sai tegevuslitsentsi 29. septembril 1994 ning alustas reaalset tegevust 1995. aasta märtsis. Panga põhiliseks tegevussuunaks Eesti ja Ukraina kauba ja teenuste eest tasutavate vahendite vahendamine. 1995. aasta kanti läbi INKO Balti Panga, Altai kraist Venemaa eelarverahadest välja petetud 13,5 miljonit dollarit, mis pangas konverteeriti ja kanti üle Euroopasse. Panga ruumides teostati seoses rahapesukahtlusega läbiotsimine. 28. augustil 1997 otsustasid INKO Balti Panga aktsionärid erakorralisel koosolekul panga likvideerida. Eesti Pank lõpetas panga tegevuslitsentsi 2. septembril 1997, kuna INKO Balti Pank ei suutnud täita aktsiaseltsile ja pangale esitatavaid aktsiakapitali ja omavahendite nõuet. INKO Balti Panga pankrot kuulutati välja 6. jaanuaril 1999. ISESEISVATEKS VÄLISARVELDUSTEKS VOLITATUD PANGAD seisuga 11. aprill 1995. AMEERIKA BALTI PANK, eestipank.ee "INKO Balti pank otsib liitlast" Äripäev, 6. november 1995 "INKO Balti Panga kaudu käis rahapesu" Õhtuleht, 1. oktoober 1997 "INKO Balti Pank lõpetab tegevuse" Postimees, 2. september 1997 "INKO Balti Pank litsentsita" arileht.delfi.ee, 2. september 1997 "INKO Balti Pank põhjas" arileht.delfi.ee, 7. jaanuar 1999 INKO Balti Pank on raskustes, www.postimees.ee, 21. august 1997 INKO Balti Pank põhjas, arileht.delfi.ee, 7. jaanuar 1999
Shizuishan

Shizuishan on 2. järgu haldusüksus (ringkonna õigustega linn) Hiinas Ningxia Huei autonoomses piirkonnas. Asub Kollase jõe läänekaldal. Haldusüksuse keskus on Dawukou linnarajoon. Shizuishan jaguneb kolmeks maakonna tasemel haldusüksuseks: üheks maakonnaks ja kaheks linnarajooniks: Dawukou linnarajoon (大武口区) Huinongi linnarajoon (惠农区) Pingluo maakond (平罗县) Shizuishani koduleht
Heart

See artikkel räägib ansamblist. Hearti albumi kohta vaata artiklit Heart (album). Maarja albumi kohta vaata artiklit Heart (Maarja album). Heart on Ameerika Ühendriikide rock-ansambel, mis sai alguse 1967. aastal Washingtoni osariigis Seattle'is. Algul kandis ansambel nime The Army. Kaks aastat hiljem võeti ansambli nimeks Hocus Pocus. Veel aasta hiljem muudeti nimeks White Heart, millest sai lõpuks 1973. aastal lihtsalt Heart. 1970. aastate keskpaigaks oli kahe algliikme Roger Fisheri (kitarr) ja Steve Fosseniga (basskitarr) liitunud õed Ann Wilson (laul ja flööt) ja Nancy Wilson (rütmikitarr, laul), Michael Derosier (trummid) ja Howard Leese (kitarr, klahvpillid, taustalaul) – need liikmed moodustasid ansambli esimese eduka perioodi, 1970. aastate teise poole koosseisu. Heart sai tuntuks muusikaga, milles oli mõjutusi hard rock '​ist ja heavy metal '​ist, samuti folkmuusikast. Alates 1970. aastate lõpus ja 1980. aastate algkoosseis läbis Heart koosseisu muutumise ning 1982. aastaks oli Fisheri, Fosseni ja Derosieri asemele saabunud Mark Andes (basskitarr) ja Denny Carmassi (trummid). Kuigi Hearti menu oli võrreldes esimese edukaga perioodiga vähenenud, saavutas Heart veel olulisemalt laiema rahvusvahelise tuntuse 1980. aastate teises pooles. Heartil oli hittlugusid ka 1990. aastate esimeses pooles. Ansambel läks laiali 1998. aastal, kuid pärast seda on uuesti kokku tuldud ning osaletud kontsertturneedel ja antud välja veel mitu albumit. Alates 1970. aastatest on Wilsoni õed olnud ainsad püsivad koosseisuliikmed. Hearti suurimate hittlugude hulka kuuluvad "Magic Man" (1975), "Crazy on You" (1976), "Barracuda" (1977), "What About Love" (1985), "Never" (1985) ja "All I Wanna Do Is Make Love to You" (1990), lisaks "These Dreams" (1986) ja "Alone" (1987), mis mõlemad jõudsid USA singlite edetabelis Billboard Hot 100 esikohale.. Hearti plaate on maailmas ostetud üle 35 miljoni eksemplari, millest umbes 22,5 miljonit USA-s. Ansamblil on olnud USA plaadimüügiedetabelis Billboard 200 vähemalt üks esikümnealbum nii 1970., 1980., 1990. kui ka 2010. aastatel. 2013. aastal võeti ansambli 1970. aastate koosseis Rock'n'rolli Kuulsuste Halli liikmeks. VH1 on valinud Hearti saja parima hard rock '​i artisti seas 57. kohale ja Ultimate Classic Rock saja parima klassikalise rokkartisti seas 49. kohale. Sam Carlson (13. märts 2011). "Heart, 50s, 60s & 70s Rock Bands of the Pacific Northwest". Pnwbands.com. Vaadatud 7. märtsil 2012. "If You Like Heart's Hard Rock..." NY Times. 16. oktoober 2012. Vaadatud 8. septembril 2013. Kreps, Daniel (11. veebruar 2019). "Heart Reunite for All-Star 'Love Alive' Summer Tour". Rolling Stone. Vaadatud 11. veebruaril 2019. "Heart Chart History: Hot 100". Billboard. Vaadatud 20. juunil 2020. "Heart". Umusicpub.com. Vaadatud 10. veebruaril 2021. Greene, Andy (11. detsember 2012). "Heart on Their Hall of Fame Induction: 'We Weren't Sure It Was Real'". Rolling Stone. "Top 100 Classic Rock Artists". Ultimate Classic Rock. Vaadatud 19. juulil 2021. Ametlik koduleht
Città metropolitana di Sassari

Città metropolitana di Sassari on 2. järgu haldusüksus (città metropolitana) Itaalias Sardiinia maakonnas. Haldusüksus moodustati 2021. aasta 12. aprilli seadusega ning on territoriaalselt ja ajalooliselt seotud aastatel 2005–2016 kujunenud Sassari provintsiga. Città metropolitana di Sassari haldusalas on järgmised omavalitsusüksused (comuni): Alghero Anela Ardara Banari Benetutti Bessude Bonnanaro Bono Bonorva Borutta Bottidda Bultei Bulzi Burgos Cargeghe Castelsardo Cheremule Chiaramonti Codrongianos Cossoine Erula Esporlatu Florinas Giave Illorai Ittireddu Ittiri Laerru Mara Martis Monteleone Rocca Doria Mores Muros Nughedu San Nicolò Nule Nulvi Olmedo Osilo Ossi Ozieri Padria Pattada Perfugas Ploaghe Porto Torres Pozzomaggiore Putifigari Romana Santa Maria Coghinas Sassari Sedini Semestene Sennori Siligo Sorso Stintino Tergu Thiesi Tissi Torralba Tula Uri Usini Valledoria Viddalba Villanova Monteleone "Provincia di Sassari, la Città Metropolitana è realtà". "Legge regionale 12 aprile 2021, n° 7" (PDF).
Nurmenukulibliklased

Nurmenukulibliklased (Riodinidae) on päevaliblikate hulka kuuluv sugukond liblikalisi. Sugukonda kuulub 146 perekonda kokku 1532 liigiga. Eesti liblikatest kuulub sellesse sugukonda üks liik – nurmenukuliblikas (Hamearis lucina).
Nurmenukuliblikas

Nurmenukuliblikas (Hamearis lucina) on nurmenukulibliklaste sugukonda kuuluv liik päevaliblikaid. Tema röövikud toituvad nurmenukul ja pääsusilmal. Ta on levinud üle Euroopa. Meil esineb ta peaaegu üksnes Lääne-Eestis. Hamearis lucina ♂ Hamearis lucina ♂ △ Hamearis lucina ♀
John Fogerty

John Cameron Fogerty (sündinud 28. mail 1945 Berkeleys, California osariigis) on USA kitarrist, laulja ja laulkirjutaja. 1967. aastal moodustas ta koos venna Tom Fogerty ning Doug Cliffordi ja Stu Cookiga rock-ansambli Creedence Clearwater Revival, kus ta oli muusikaline juhtfiguur (solist, kitarrist ja põhiline laulukirjutaja). Kuigi ansambel tegutses vaid 1972. aastani, andis see välja kokku seitse stuudioalbumit ning arvukalt hittsingleid, mis on jätnud rock-muusikasse püsiva jälje. Ta on kirjutanud ansambli sellised laulud nagu "Proud Mary", "Bad Moon Rising", "Fortunate Son", "Down on the Corner", "Have You Ever Seen the Rain?" ja "Who'll Stop the Rain". Pärast Creedence Clearwater Revivali tegevuse lõppu alustas Fogerty edukat soolokarjääri. Ta on andnud välja üheksa stuudioalbumit, millest kõige edukam on olnud 1985. aastal ilmunud ja tema albumitest ainsana USA plaadimüügiedetabelis esikohale jõudnud "Centerfield". 1993. aastal võeti ta Creedence Clearwater Revivali liikmena vastu Rock'n'rolli Kuulsuste Halli. Ajakiri Rolling Stone on valinud Fogerty saja kõigi aegade parima laulukirjutaja ja laulja hulka. Stuudioalbumid "The Blue Ridge Rangers" (1973) "John Fogerty" (1975) "Centerfield" (1985) "Eye of the Zombie" (1986) "Blue Moon Swamp" (1997) "Deja Vu All Over Again" (2004) "Revival" (2007) "The Blue Ridge Rangers Rides Again" (2009) "Wrote a Song for Everyone" (2013) Muud albumid "Premonition" (kontsertalbum) (1998) "The Long Road Home" (kogumik, 2005) "The Long Road Home – In Concert" (kontsertalbum, 2006) "The Best of the Songs of John Fogerty" (kogumik, 2007) "50 Year Trip: Live at Red Rock" (2020) "Fogerty’s Factory" (kogumik, 2020) Ruhlmann, William. "Artists/John Fogerty/Biography". Billboard. Vaadatud 24. juulil 2017. "100 Greatest Singers of All Time/John Fogerty". rollingstone.com. Rolling Stone. 2. detsember 2010. Originaali arhiivikoopia seisuga 21. juuli 2017. Vaadatud 24. juulil 2017. "The 100 Greatest Songwriters of All Time". rollingstone.com. Rolling Stone. Vaadatud 1. juulil 2021. "Ühe kuulsaima rokkbändi laulja võitles lõpuks oma laulude õigused välja". Postimees, 13. jaanuar 2023.